Edward Prosser Rhys

Newyddiadurwr, bardd a chyhoeddwr Cymreig oedd Edward Prosser Rhys, yn ysgrifennu fel E. Prosser Rhys (4 Mawrth 1901 - 6 Chwefror 1945).

Bywgraffiad
Ganed ef ym Methel, Mynydd Bach, Ceredigion. Addysgwyd ef yn Ysgol Ardwyn, Aberystwyth, ond bu raid iddo adael yn gynnar oherwydd afiechyd. Bu'n gweithio ar y Welsh Gazette yn  Aberystwyth, yna ar yr Herald Cymraeg yng Nghaernarfon. Daeth yn olygydd Y Faner yn 1923, a bu yn y swydd hyd ei farwolaeth.

Gwaith llenyddol
Daeth i amlygrwydd fel bardd pan enillodd y Goron yn Eisteddfod Genedlaethol Cymru Pont-y-pŵl 1924.http://yba.llgc.org.uk/cy/c2-RHYS-PRO-1901.html Bu llawer o ddadlau ynghylch ei bryddest fuddugol, Atgof, oherwydd ei bod yn trin rhyw, yn cynnwys rhyw hoyw, mewn dull plaenach nag yr oedd rhai yn barod i'w dderbyn.http://www.bbc.co.uk/cymru/canolbarth/enwogion/llen/pages/prosser_rhys.shtml Mae'r bryddest yn ganolog i'r ffilm fer Atgof a wnaethpwyd gan Ceri Sherlock ym 1998. Yn 1928, sefydlodd Gwasg Aberystwyth, ac ef hefyd a sefydlodd y Clwb Llyfrau Cymraeg.

Cyfansoddodd cymharol ychydig farddoniaeth; mae'r cwbl wedi'i chasglu ynghyd yn y gyfrol Atgof a Cherddi Eraill (2024).

Llyfryddiaeth
 E. Prosser Rhys a J. T. Jones Gwaed Ifanc (Hughes a'i Fab, 1923)
 E. Prosser Rhys Cerddi Prosser Rhys (Gwasg Gee, 1950)
 E. Prosser Rhys 1901-1945 Bwygraffiad gan Dr Rhisiart Hincks (Gwasg Gomer, 1980)

Cyfeiriadau

Categori:Beirdd Cymraeg
Categori:Genedigaethau 1901
Categori:Llenorion Cymraeg
Categori:Llenorion Cymraeg yr 20fed ganrif
Categori:Pobl o Geredigion
Categori:Pobl LHDT
Categori:Marwolaethau 1945
Categori:Pobl addysgwyd yn Ysgol Ardwyn, Aberystwyth